而家TVB唔少藝人除咗拍戲之外,都會有自己嘅副業,副業發展好嘅話隨時可以轉行,話曬花無百日紅,加埋TVB嘅人工低,有啲藝人更加係無底薪,所以多元發展係必然。
日前,前港姐陳凱琳就推出咗自家化妝棉品牌,主打輕柔化妝棉,打開女性市場,唔少藝人都到場祝賀同支持。
除咗女性嘅消費力之外,餐飲梗係吾可以忽視,而前「TVB花旦」林夏薇就選擇投資開設火鍋店,更加係十三間連鎖鋪頭嘅老板。
而由於呢排疫情仲未過去,擁有多間餐飲店嘅林夏薇損失唔少,據悉一個月勁蝕百萬,不過林夏薇表示會堅持開落去,同鋪頭、員工一齊過難關。
結婚多年嘅林夏薇本來一直希望可以有BB,更為咗備胎不惜停工調理身體,宜家更因為生意再次將計劃推后,林夏薇表示同老公商量后先有呢個決定,唔想生BB后壓力變大,唯有將生仔計劃推後。
加埋呢段時間林夏薇戲癮發作,根本分身不暇,而之前主演嘅《十二傳說》雖然劇情畀唔少網友評為荒誕,但唔影響劇集嘅收視,皆因林夏薇嘅出演吸引咗唔少觀眾,你對林夏薇嘅角色仲記唔記得呢?
Like MisshkNews Facebook!不出门也能知天下事~